|  |  |
| --- | --- |
|  |  |
| Lp Tural Širinov | Teie: 02.12.2025  Meie: 03.12.2025 nr 2-2/518-7 |
| **Vastus pöördumisele** |  |

Lugupeetud Tural Širinov

Vastuseks Teie saadetud pöördumisele teatan järgmist:

1. Eesti Islami Kogudus (edaspidi: *Kogudus*) on eraõiguslik juriidiline isik ning on kantud Tartu Maakohtu registriosakonnas usuliste ühenduste registrisse, mis on üks osa mittetulundusühingute ja sihtasutuste registrist.
2. Koguduse juhatuse valimine on Koguduse siseasi ning toimub vastavalt Koguduse põhikirjale; uue juhatuse valimise õiguspärasuse tuvastab registripidaja, kui Kogudus esitab registrile kandeavalduse uute juhatuse liikmete kandmiseks registrisse.
3. Siseministeerium ei kontrolli ühegi koguduse ega mõne muu usulise ühenduse juhatuste valimiste vastavust nende organisatsioonide põhikirjadele ega muudele õigusaktidele.
4. Majandusaruanded esitavad usulised ühendused, sh kogudused, registripidajale ning need kantakse registrisse. Tänase seisuga on registris näha, et Eesti Islami Kogudusel majandusaasta aruannete esitamise võlgnevust ei ole.
5. Siseministeerium ei kogu ega valda infot usuliste ühenduste, sh koguduste, sisekonfliktide ega usaldusprobleemide kohta.
6. Teie pöördumises märgitud mittetulundusühingutele eraldatud toetuste aruanded peavad need mittetulundusühingud esitama toetuse andjale, kes kontrollib toetuste kasutamise õiguspärasust. Siseministeerium neid aruandeid ei kontrolli, mistõttu ei saa anda ka hinnangut vahendite kasutamise kohta.

|  |  |
| --- | --- |
| Lugupidamisega  (allkirjastatud digitaalselt)  Ilmo Au  Usuasjade ja kodanikuühiskonna osakonna nõunik |  |